Nogometne utakmice Argentina – Jugoslavija
Nogometne reprezentacije Argentine i Jugoslavije odigrale su međusobno šest utakmica gdje su obje reprezentacije ostvarile po dvije pobjede. Također, dvije međusobne utakmice završile su neriješenim rezultatom. Jedna od najznačajnijih utakmica između Argentine i Jugoslavije odigrala se na Svjetskom prvenstvu 1990. koja je završila bez postignutih golova. Nakon boljeg izvođenja jedanaesteraca Argentina je bila uspješnija rezultatom 3–2 te se plasirala u polufinale Svjetskog prvenstva. Ostale međusobne utakmice između Argentine i Jugoslavije bile su prijateljske.